Diari Oficial de la Generalitat Valenciana


Sumari del DOGV 6017, del 20-05-2009 (2009/4682)

Assumpte civil 000432/2007. Notificació de la sentència a Jorge Eduardo Amador Troncoso Monroy.
-----------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4682


Data del document
:   12-03-2009

Organisme emissor
:   Jutjat de Primera Instància i Instrucció Número 3 d'Orihuela

Tipus de document
:   Edicte

Descriptors 

:   * sistema judicial

Assumpte civil 000432/2007. Notificació de la sentència a Jorge Eduardo Amador Troncoso Monroy. [2009/4682]  
Judici: judici verbal 000432/2007  
Part demandant: Adoración Bustamante García  
Part demandada: Jorge Eduardo Amador Troncoso Monroy  
Sobre: reclamació de guarda, custòdia i aliments  
Atés el desconeixement de l'actual domicili o residència de la part demandada, Jorge Eduardo Amador Troncoso Monroy, de conformitat amb el que disposa l'article 497.2 de la Llei d'Enjudiciament Civil, ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació de sentència:  
«Jutjat de Primera Instància i Instrucció número 3 d'Orihuela  
Procediment: mesures fills extramatrimonials número 432/2007  
Sentència número 2  
Orihuela, 29 de febrer de 2008  
   
María Monserrate Mula Igualada, magistrada jutgessa del Jutjat de Primera Instància i Instrucció número 3 d'Orihuela i partit, ha vist les actuacions de mesures sobre fills extramatrimonials contenciós seguides en este Jutjat amb el número 432/2007, sent-ne demandant Adoración Bustamante García, representada pel procurador dels tribunals el senyor Martínez Rico, i assistida per la lletrada la senyora González Ruiz, i demandat Jorge Eduardo Amador Troncoso Monroy, declarat en situació de rebel·lia processal, amb la intervenció del Ministeri Fiscal, ha dictat la present sobre la base de les següents consideracions:  
Antecedents de fet  
1. El procurador, el senyor Martínez Rico, en la representació indicada més amunt, presenta als servicis del deganat d'este partit demanda per torn a este Jutjat interposada contra Jorge Eduardo Amador Troncoso Monroy, en la qual, després d'exposar els fets i fonaments que corresponen als seus interessos, sol·licita que s'adopten contra el demandat les mesures contingudes en la pètita de la demanda, les quals es consideren ací reproduïdes.  
2. Admesa a tràmit la demanda, es van convocar les parts per a la celebració de la vista establida en l'article 753 de la Llei d'Enjudiciament Civil, en relació amb el que disposa l'article 748.3 del mateix cos legal. Vista que va tindre lloc en data de 19 de febrer de 2008, amb l'assistència de totes les parts, treta la del demandat malgrat estar citat en forma legal, per la qual cosa se'l va declarar en rebel·lia.  
3. La part actora va sol·licitar la recepció del plet a prova, i així es va acordar, i es va practicar amb el resultat que consta a les actuacions la qual, proposada oportunament, va ser declarada pertinent.  
4. En la tramitació d'este procediment s'han observat les prescripcions legals.  
Fonaments de dret  
1. Determinada, d'acord amb el que disposen els articles 748.4 i 770.6 de la Llei d'Enjudiciament Civil, l'aplicació de les normes dels processos especials sobre capacitat, filiació, matrimoni i menors a la determinació de les conseqüències en matèria de guarda i custòdia i aliments per als fills menors en el cas de crisi de les unions extramatrimonials o more uxorio, res no s'oposa, des d'un punt de vista substantiu, a l'aplicació, en allò que siga necessari, de la regulació que l'article 103 del Codi Civil té respecte a les mesures que cal adoptar pel que fa als fills, a més a més de la directament aplicable quant a genèrica regulació de les relacions paternofilials continguda en el 159 i següents del mateix cos legal.  
2. La part actora exercita acció en reclamació d'adopció de mesures personals, guarda, custòdia i aliments a l'empara dels articles 142 i següents i concordants del Codi Civil, en relació amb els menors Álvaro i Marina Troncoso Bustamante consistents en atribució de la guarda i custòdia a la mare, sent-ne la pàtria potestat compartida; fixació d'un règim de visites per al pare; i contribució d'este en la quantitat de 250 euros mensuals en concepte d'aliments per a cada menor.  
3. En el present cas, si bé el demandat es va constituir en rebel·lia, la seua falta de compareixença i contestació a la demanda no implica un reconeixement dels fets al·legats per l'actora, sinó que es considera contestada la demanda en el sentit d'oposar-s'hi, i no s'altera el principi que és a l'actor a qui li correspon provar els fets en què sustenta la seua acció.  
4. Doncs bé, atés que s'ha sol·licitat en el cas d'actuacions l'adopció de mesures pel que fa als menors haguts al si d'una relació extramatrimonials, partint dels fets que es declaren provats, i aplicant-hi la regulació establida legalment per a l'adopció de les mesures interessades, s'acorda, en virtut dels articles 154 i següents del Codi Civil, que la pàtria potestat sobre el fill menor siga compartida per ambdós progenitors, i s'atribueix a la mare la guarda i custòdia d'este fill, pel fet d'estimar-se això al més convenient per a l'interés del menor, i sense que, per una altra banda, el pare hi haja mostrat interés a exercir la guarda i custòdia.  
Quant al règim de visites, d'acord amb l'article 160 del Codi Civil, el pare tindrà dret a relacionar-se amb els fills menors; per a la fixació d'este règim es tindran en compte les necessitats de comunicació i relació entre pare i fills, i al mateix temps la major estabilitat en la vida d'estos menors, per això es fixa el règim de visites sol·licitat en la demandada consistent en caps de setmana alterns des de les 20.00 hores del divendres fins a les 20.00 hores del diumenge. El pare haurà de recollir i reintegrar els menors al domicili matern. Pel que fa als períodes de vacances, Nadal, Setmana Santa i estiu, els gaudiran a mitges entre ambdós progenitors. L'elecció correspondrà a la mare en els anys parells i al pare en els anys senars.  
4. Finalment, quant a la contribució d'aliments, d'acord amb els articles 142 i següents del Codi Civil, i en concret atés el que disposa l'article 46, i tenint en compte la incompareixença del demandat que permet considerar estimats els fets i pretensions de caràcter patrimonial que li puguen perjudicar, s'estima proporcionada la suma 250 euros mensuals per a cada un dels menors a càrrec del senyor Troncoso, els quals s'hauran d'ingressar al compte que designe la mare, dins dels cinc primers dies de cada mes, i que s'actualitzarà anualment d'acord amb l'increment de l'índex de preus al consum publicat cada anys per l'Institut Nacional d'Estadística o organisme que complisca les seues funcions.  
5. Quant a la petició que es prohibisca al senyor Troncoso traure fora del país els dos fills comuns si no és amb l'autorització judicial i el consentiment de la mare, s'ha de desestimar ja que no s'acredita l'existència de cap causa que justifique l'adopció d'esta mesures, però tenint en compte que el pare és de nacionalitat xilena, cal precisar que en el cas que vulga viatjar amb els fills al seu país o a qualsevol altre ho haurà de fer saber a la mare amb suficient antelació. Les despeses extraordinàries que es deriven de l'adequada atenció als menors, les atendran a mitges ambdós progenitors.  
6. Respecte a les costes, atesa la naturalesa de este procediment, no és procedent fer especial pronunciament quant a les costes causades.  
Vists els preceptes esmentats i altres aplicables de manera general i pertinent.  
Dispositiva  
Que estime la demanda interposada pel procurador dels tribunals el senyor Martínez Rico, en nom i representació d'Adoración Bustamante García, contra Jorge Eduardo Amador Troncoso Monroy, i acorde pel que fa als fills menors Álvaro i Marina Troncoso Bustamante les mesures següents:  
1. La pàtria potestat serà compartida per ambdós progenitors. Els fills Álvaro i Marina romandran sota la guarda i custòdia de la mare. Es fixa un règim de visites consistent en caps de setmana alterns des de les 20.00 hores del divendres fins a les 20.00 hores del diumenge, i el pare haurà de recollir i reintegrar els menors al domicili matern. Quant als períodes de vacances, Nadal, Setmana Santa i estiu, els gaudiran a mitges entre ambdós progenitors. L'elecció correspondrà a la mare en els anys parells i al pare en els anys senars.  
Si el pare vol viatjar amb els seus fills al seu país natal, ho haurà de fer saber a la mare amb suficient antelació.  
2. El pare haurà de pagar una pensió alimentària per a cada un dels fills de 250 euros mensuals, al progenitor que té amb ell els menors, que s'abonarà per mesos anticipats dins dels primers cinc dies de cada mes al compte que designe la mare, i s'actualitzarà anualment d'acord amb l'increment de l'índex de preus al consum publicat cada any per l'Institut Nacional d'Estadística o organisme que complisca les seues funcions. Les despeses extraordinàries que es deriven de l'adequada atenció als menors, les atendran a mitges ambdós progenitors.  
Notifiqueu la present sentència a les parts, i feu-los saber que contra esta hi poden interposar un recurs d'apel·lació que es prepararà davant este Jutjat en el termini de cinc dies des de la notificació, d'acord amb els articles 457 i següents de la Llei d'Enjudiciament Civil.  
Lliureu una testimoniança de la present sentència per a unir-la a les actuacions i porteu l'original al llibre de sentències d'este Jutjat.  
Esta és la meua sentència, que pronuncie, mane i firme».  
Publicació. La sentència anterior l'ha llegida i publicada el jutge de Primera Instància i Instrucció que la subscriu, mentre estava celebrant audiència pública en el dia de hui. En done fe.  
Orihuela, 12 de març de 2009.- La secretària judicial: Julia Chiner Damiá.